text: Hedensted er den kommune i Danmark med flest svært overvægtige
  07 april 2017 kl. 15.06
  18,8 procent af borgerne i Hedensted er det, man kalder svært overvægtige. Det gør Hedensted til den kommune i Danmark med den højeste andel af  svært overvægtige.
  Her i landsdelen er vi federe end folk er flest. 
  I Region Syddanmark vejer voksne borgere mere end halvdelen af alle borgerne vejer for meget. Her er 50,4 procent overvægtige, mens 47,5 procent af borgerne i Region Midtjylland er overvægtige mod 47,4 procent på landsplan. Det viser 2013-tal fra den Nationale Sundhedsprofil.
  Når man ser på antallet af svært overvægtige, tegner sig det samme billede. Her er 14,4 procent af alle danskere svært overvægtige - i Hedensted er det hele 18,8 procent.
  Birgit Jakobsen, Kristendemokraterne, Hedensted Kommune: "Det vil på lang sigt gøre noget godt for borgerne, men også styrke kommunekassen, da livsstilsproblemer koster dyrt"
  Det gør kommunen til den kommune i Danmark med flest svært overvægtige.
  Men på trods af den førsteplads, så har Hedensted Kommunes politikere på et byrådsmøde den 22. februar besluttet at droppe et forebyggende tilbud, man havde til overvægtige med rådgivning og i et vist omfang også træning. Det er sket for at spare penge.
  Nu må de svært overvægtige klare sig selv. Kun de borgere, som er i fare for at miste deres arbejde på grund af svær overvægt vil man hjælpe i kommunalt regi.
  Birgit Jakobsen fra Kristendemokraterne stemte som den eneste i byrådet imod forslaget. Hun mener, at det på langt sigt bliver dyrere for kommunen at droppe det, og det ærgrer hende, at man har valgt at skrue ned for den forebyggende indsats.
  Jørgen Trankjær Lauridsen, professor, Institut for Virksomhedsledelse og Økonomi, Syddansk Universitet: "På den lidt længere bane vil der løbe nogle udgifter og tab på, som modvirker den besparelse, man fik på kort sigt"
  - Det vil på langt sigt gøre noget godt for borgerne, men også styrke kommunekassen, da livsstilsproblemer på længere sigt koster dyrt, siger Birgit Jakobsen.
  Den tese har Birgit Jakobsen ret i, siger professor ved Institut for Virksomhedsledelse og Økonomi på Syddansk Universitet, Jørgen Trankjær Lauridsen.
  - På den korte bane er der måske nogle penge at spare, men på den lidt længere bane vil der løbe nogle udgifter og tab på, som modvirker den besparelse, man fik på kort sigt, siger Jørgen Trankjær Lauridsen.   
  På hjemmesiden Body Mass Index kan du finde en formel, hvor du kan regne dit BMI ud.
  BMI - Body Mass Index
  Man regner sit BMI ud ved at dividere kropsvægten i kilo, med højden, i meter, i anden potens.BMI under 18,5 = undervægtigBMI mellem 18,5-24,9 = normalvægtigBMI mellem 25-29,9 = overvægtigBMI mellem 30-39,9 = fedmeBMI over 40 = svær fedme
  Tallene nedenfor er svært overvægtige fordelt på kommuner i TV SYDs område. Kilde: Nationale Sundhedsprofil.
  KommuneProcent af svært overvægtige i 2013
      
      
            Hedensted18,8
            Aabenraa18,2
            Fredericia17,9
            Horsens17,9
            Vejle17,9
            Tønder17,6
            Varde17,4
            Sønderborg16,0
            Vejen16,0
            Esbjerg15,3
            Haderslev15,1
            Kolding13,9
            Billund13,7
            Fanø13,0
  
  